b'\n_START_ARTICLE_\nBiomeditsiinielektroonika\n_START_PARAGRAPH_\nBiomeditsiinielektroonika on elektroonika osa, mis tegeleb biomeditsiinis kasutatavate elektroonikaseadmete v\xc3\xa4ljat\xc3\xb6\xc3\xb6tamise ja valmistamisega, ning vastavate toodete kogum._NEWLINE_Erinevalt meditsiinielektroonikast, mis piirdub ainult meditsiinilisel eesm\xc3\xa4rgil v\xc3\xa4lja t\xc3\xb6\xc3\xb6tatud elektroonsete vahenditega, haarab m\xc3\xb5iste biomeditsiinielektroonika ka mittemeditsiiniliste bioloogiliste rakendustega seotud elektroonseid vahendeid, kuid mitte biomeditsiinitehnikat tervikuna ega ka suuremat osa meditsiinif\xc3\xbc\xc3\xbcsikast._NEWLINE_Biomeditsiinielektroonika valdkonda kuuluvad peale meditsiinielektroonika n\xc3\xa4iteks biotehnoloogia valdkonnas kasutatavad elektroonsed vahendid, geeniuuringutes kasutamist leidvad elektroonsed vahendid jm vahendid, mis leiavad kasutamist uurimist\xc3\xb6\xc3\xb6s ja tehnoloogilistes rakendustes raku tasemest kuni organismi kui terviku tasemeni v\xc3\xa4lja.'